人稱「Signal王」嘅王浩信(Vincent)近年參演的劇集都大獲好評,例如《EU超時任務》,《致命復活》等等。而早前《不懂撒嬌的女人》嘅Saving更是新一代的「暖男」代表,人氣直線上升。而唔知大家發唔發覺,王浩信至少有5套劇都有除衫鏡頭,被封為「TVB除衫王」。他接受《香港01》訪問時表示只是劇本要求,「除衫其實係一件好辛苦嘅事,完全唔Enjoy!」
雖然王浩信keep住副body好辛苦,但就吸引好多廣告商邀請佢拍廣告,諗落辛苦都好值得!
上個月播出嘅《不懂撒嬌的女人》,王浩信有一幕要半裸街跑,身為絲打嘅你係咪暈哂浪?
一眾絲打一見到王浩信除衫都暈哂浪兼尖叫聲四起,他指每逢見到劇本有半裸鏡頭時,拍攝前都要花一番功夫去keep fit,「首先我地要係飲食上面keep得好自律先有咁嘅效果,我亦都唔會咁得閒去同監製講要求我自己除衫。」咁睇嚟Vincent好似唔多Enjoy咁喎,「我係完全唔enjoy,劇本咁寫,身為演員只係跟住做。」至於記唔記得自己拍過幾多套劇集係要騷肌肉呢?Vincent就話,「我無刻意去記住,希望觀眾可以focus返劇集,而唔係留意我有無除衫。」
要數TVB小生入面身材好嘅,王浩信係其中一位。
去年《EU超時任務》,佢就要半裸跑街,觀眾應該都好深刻!
將於後日播出嘅TVB劇集《踩過界》中,王浩信就飾演一名用「四感搵真相」嘅失明律師文申俠。他為了演好角色,更到盲人中心學習視障人士的生活技巧。而今次佢亦走唔甩,在劇中一共要騷5次肌肉,係入行拍劇以來最多嘅一次,仲話拍攝劇集4個月期間都要食得好清淡。早前Vincent拍攝《不懂撒嬌的女人》期間,有幕出浴戲同半祼跑街,他當時就透露要食足3個月每日3餐烚菜、烚蛋、烚肉、再加少量紅米。所以話世界上邊有免費嘅午餐,抵你一劇接一劇嘅!